Document ID: /roh_data/filtered/fineweb-2-filterrobots_roh.jsonl.gz/46666

Sco usitau vein nus serrau igl onn da termagliera cun ina pintga fiastetta. Uonn essan nus serendidas ella patria da nossa menadra Iris, sil plaz da giugs Plaun Pigniel.
Miez schaner han ils affons da termagliera passentau ina bellezia jamna en scola da skis. Ils entscheviders a Murschetg ella cuntrada digl Ami Sabi, ils pli avanzai han gia astgau scuvierer las pistas entuorn il Crap Sogn Gion. Nus engrazien grondamein alla scola da skis Laax per questa grondiusa purschida.
Entginas impressiuns dalla instrucziun e cuorsa da skis dis pignets:
Miez december havein nus organisau per l’ emprema gada in til da latiarnas per ils affons dalla termagliera e scoletta da Laax.
Ils affons han zambergiau lur latiarnas communablamein cun lur mussadras. Cun egls tarlischonts han els presentau e menau lur latiarnas atras il vitg.
Avon la Sentupada ha Nadia Cathomas dalla biblioteca Laax prelegiu ina biala historia alla gronda roscha d’ affons.
Turnai al parcadi sper il lag han ils affonets presentau la canzun “vus glischs splendurai” a tuts aspectaturs.
Ina sera ferdaglia, denton cun ina biala atmosfera d’ Advent , che vegn quess ad anflar ina cuntinuaziun igl onn proxim.
Engraziel fetg a Gion Derungs Photography per las bialas fotografias.